CELEX: 32017D2379
Language: lt
Date: 2017-12-18 00:00:00
Title: 2017 m. gruodžio 18 d. Komisijos įgyvendinimo sprendimas (ES) 2017/2379 dėl Kanados ataskaitos, kurioje nurodytas tipinis išmetamųjų šiltnamio efektą sukeliančių dujų, išsiskiriančių auginant žemės ūkio žaliavas, kiekis, pripažinimo pagal Europos Parlamento ir Tarybos direktyvą 2009/28/EB (pranešta dokumentu Nr. C(2017) 8801)

19.12.2017   
            
            
               LT
            
            
               Europos Sąjungos oficialusis leidinys
            
            
               L 337/86
            
         KOMISIJOS ĮGYVENDINIMO SPRENDIMAS (ES) 2017/2379
   2017 m. gruodžio 18 d.
   dėl Kanados ataskaitos, kurioje nurodytas tipinis išmetamųjų šiltnamio efektą sukeliančių dujų, išsiskiriančių auginant žemės ūkio žaliavas, kiekis, pripažinimo pagal Europos Parlamento ir Tarybos direktyvą 2009/28/EB
   
      
         (pranešta dokumentu Nr. C(2017) 8801)
      
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. balandžio 23 d. Europos Parlamento ir Tarybos direktyvą 2009/28/EB dėl skatinimo naudoti atsinaujinančių išteklių energiją, iš dalies keičiančią bei vėliau panaikinančią direktyvas 2001/77/EB ir 2003/30/EB (1), ypač į jos 19 straipsnio 4 dalį,
   kadangi:
   
               (1)
            
            
               2016 m. kovo 14 d. Kanada pateikė ataskaitą, kurioje apibendrinami išmetamųjų šiltnamio efektą sukeliančių dujų kiekio, išsiskiriančio auginant rapsus Kanados regionuose, kurie yra panašūs į ES NUTS 2 lygio regionus, skaičiavimo rezultatai;
            
         
               (2)
            
            
               išnagrinėjusi Kanados pateiktą ataskaitą, Komisija nusprendė, kad ji atitinka Direktyvoje 2009/28/EB nustatytas sąlygas, kuriomis trečiajai šaliai leidžiama tipines vertes taikyti mažesnei geografinei vietovei (Kanados regionams), nei ta, kuri buvo naudojama numatytosioms vertėms apskaičiuoti: šioje ataskaitoje pateikti auginant žemės ūkio žaliavas (rapsų aliejines sėklas) išmetamo teršalų kiekio duomenys; galima tikėtis, kad tipinių išmetamųjų šiltnamio efektą sukeliančių dujų kiekis, susidarantis auginant rapsų aliejines sėklas, bus mažesnis arba lygus tokiam išmetamųjų šiltnamio efektą sukeliančių dujų kiekiui, kuris buvo numatytas apskaičiuojant atitinkamas numatytąsias vertes; apie šiuos tipinių išmetamųjų šiltnamio efektą sukeliančių dujų kiekius buvo pranešta Komisijai;
            
         
               (3)
            
            
               šiame sprendime nustatytos priemonės atitinka Biodegalų ir skystųjų bioproduktų tvarumo komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Komisija laikosi nuomonės, kad ataskaitoje, kurią 2016 m. kovo 14 d. Kanada pateikė Komisijai pripažinti, Direktyvos 2009/28/EB 17 straipsnio 2 dalies tikslais nurodyti duomenys siekiant išmatuoti tipinių išmetamųjų šiltnamio efektą sukeliančių dujų kiekį, susidarantį auginant rapsų aliejines sėklas Kanados regionuose, atitinkančiuose NUTS 2 lygio regionus, yra tikslūs. Ataskaitoje pateiktų duomenų suvestinė pateikta Priede.
   2 straipsnis
   Šis sprendimas galioja penkerių metų laikotarpį. Jei 2016 m. kovo 14 d. Komisijai pripažinti pateiktos ataskaitos turinys ar aplinkybės pasikeistų taip, kad tai galėtų turėti poveikį 1 straipsnyje nustatytoms pripažinimo sąlygoms, apie tokius pasikeitimus nedelsiant pranešama Komisijai. Komisija įvertina praneštus pasikeitimus, siekdama nustatyti, ar ataskaitoje pateikti duomenys vis dar yra tikslūs.
   3 straipsnis
   Komisija gali panaikinti šį sprendimą, jei aiškiai įrodoma, kad ataskaitos duomenys, pateikti išmetamųjų šiltnamio efektą sukeliančių dujų kiekio, susidarančio auginant rapsų aliejines sėklas Kanadoje, išmatavimo tikslais tapo netikslūs.
   4 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2017 m. gruodžio 18 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 140, 2009 6 5, p. 16.
   
   
      PRIEDAS
      Išmetamųjų šiltnamio efektą sukeliančių dujų kiekis, išsiskiriantis auginant rapsų aliejines sėklas Kanados regionuose
      
                  Teršalų išmetimo bendras koeficientas
                  (kg CO2 ekvivalento / sausosios medžagos t)
               
               
                  Visas teršalų kiekis
               
            
                  Regionas
               
               
                  Sėja
               
               
                  Trąšų gamyba
               
               
                  Laukuose išskiriamas N2O
               
               
                  Pesticidų gamyba
               
               
                  Veikla laukuose
               
               
                  (kg CO2 ekvivalento / sausosios medžagos t)
               
               
                  Kg CO2 ekvivalentu / MJ FAME
               
            
                  RU 23
               
               
                  2,4
               
               
                  262,5
               
               
                  523,5
               
               
                  4,2
               
               
                  73,1
               
               
                  865,7
               
               
                  33
               
            
                  RU 24
               
               
                  2,2
               
               
                  266,5
               
               
                  510,6
               
               
                  3,7
               
               
                  64,9
               
               
                  847,9
               
               
                  33
               
            
                  RU 28
               
               
                  2,5
               
               
                  212,8
               
               
                  499,5
               
               
                  3,8
               
               
                  71,4
               
               
                  790,0
               
               
                  30
               
            
                  RU 29
               
               
                  2,5
               
               
                  203,1
               
               
                  319,4
               
               
                  3,6
               
               
                  63,4
               
               
                  592,0
               
               
                  23
               
            
                  RU 30
               
               
                  2,2
               
               
                  190,2
               
               
                  206,5
               
               
                  2,8
               
               
                  55,1
               
               
                  456,8
               
               
                  18
               
            
                  RU 34
               
               
                  2,2
               
               
                  170,4
               
               
                  421,2
               
               
                  3,3
               
               
                  57,7
               
               
                  654,8
               
               
                  25
               
            
                  RU 35
               
               
                  1,9
               
               
                  154,2
               
               
                  338,4
               
               
                  2,6
               
               
                  54,9
               
               
                  552,0
               
               
                  21
               
            
                  RU 37
               
               
                  2,1
               
               
                  166,6
               
               
                  198,2
               
               
                  2,8
               
               
                  58,3
               
               
                  428,0
               
               
                  16
               
            
         Pastaba. Regioninis vienetas (RU) yra mažiausias erdvinis vienetas, kuriuo gali būti suderinami iš skirtingų šaltinių (pavyzdžiui, Kanados žemės ūkio ir žemės ūkio produktų departamento (AAFC), Kanados vyriausybės ir Kanados miškų tarnybos) gauti veiklos duomenys. RU – AAFC ataskaitinės zonos, suskirstytos pagal provincijų ribas. Taigi atskiras RU yra vienoje provincijoje. Kanados RU atitinka NUTS 2 koncepcijos administracinius ir gyventojų skaičiaus reikalavimus.